ชูเก็งกำไรหุ้นสหรัฐ-ฮั่งเส็ง
ฟิลลิปชี้แผนกู้หนี้ยุโรปคืบวิ่งไทยพาณิชย์ขายตราสารหนี้
27 ต.ค. 2554

ฟิลลิปชี้แผนกู้หนี้ยุโรปคืบวิ่งไทยพาณิชย์ขายตราสารหนี้
ฟิลลิป มองแผนกู้หนี้ยุโรป-สหรัฐแววดี แนะเก็งกำไรกองทุนดัชนีหุ้นสหรัฐและฮั่งเส็ง “ไทยพาณิชย์-กรุงไทย” ส่งกองทุนตราสารหนี้ขาย
นายสานุพงศ์ สุทัศน์ธรรมกุล นักวิเคราะห์หลักทรัพย์กองทุนรวม บริษัทหลักทรัพย์ (บล.) ฟิลลิป (ประเทศไทย) กล่าวว่า ภาพรวมเศรษฐกิจโลกยังมีความหวังจากแผนกู้วิกฤตหนี้ยุโรปและเศรษฐกิจสหรัฐ รวมถึงเศรษฐกิจสหรัฐที่โอกาสเกิดภาวะถดถอยน้อยลง หลังตัวเลขเศรษฐกิจและผลประกอบการบริษัทเอกชนออกมาดี ทำให้ระยะสั้นมองเห็นการฟื้นตัวของตลาดหุ้นในสหรัฐและยุโรปชัดเจน 
ขณะที่ภูมิภาคเอเชียมีข่าวดีจากแนวโน้มเงินเฟ้อของจีนที่ชะลอลง และภาคอุตสาหกรรมจีนที่ฟื้นตัวดีขึ้น จึงเปลี่ยนคำแนะนำระยะสั้นจากรอดูเป็นเก็งกำไรระยะสั้น




นายสานุพงศ์ กล่าวว่า ตลาดสินทรัพย์เสี่ยงมีโอกาสดีขึ้นสำหรับการเก็งกำไรระยะสั้น จึงแนะนำกองทุนประเภท Index Fund ต่างประเทศที่ป้องกันความเสี่ยงอัตราแลกเปลี่ยน ได้แก่ กองทุนเปิดแอสเซทพลัสเอสแอนด์พี 500 (ASP-SP500) หรือกองทุนเปิดแอสเซทพลัสเอชเอสไอ (ASP-HSI) ของ บลจ.แอสเซท พลัส 
“มองแนวรับของ ASP-SP500 ที่ 1,230 จุด และมีแนวต้านที่ 1,360 จุด กองทุน ASP-HSI แนะนำให้เก็งกำไรหากผ่าน 18,910 จุด แนวต้านสำหรับการเก็งกำไร 21,000-21,500 จุด จับตาแผนกู้วิกฤตหนี้ยุโรปและภาพรวมเศรษฐกิจสหรัฐ” นายสานุพงศ์ กล่าว 
สำหรับสำหรับกองทุนน้ำมันระยะสั้นมีแนวโน้มไปต่อได้หากผ่านแนวต้านที่ 90 เหรียญสหรัฐ/ออนซ์และมีแนวต้านถัดไป 100 105 เหรียญสหรัฐ/บาร์เรล จึงแนะนำเก็งกำไรระยะสั้น ส่วนภาพการลงทุนระยะยาวยังไม่แนะนำซื้อ เนื่องจากตลาดยังมีโอกาสผันผวน
สหรบสำหรับการลงทุนในกองทุนรวมหุ้นระยะยาว (LTF) ยังไม่แนะให้ซื้อขณะนี้ เนื่องจากปัญหาน้ำท่วมยังกดดันอยู่และดัชนีไม่ได้เปลี่ยนแนวโน้มเป็นขาขึ้นชัดเจน แนะสะสมเมื่อดัชนีลดลงแรง แนวรับที่ 850 จุด ส่วนอัตราดอกเบี้ยมองว่าถึงจุดสูงสุดในรอบนี้แล้ว 
ด้านนางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทอยู่ระหว่างเสนอขายตราสารหนี้ระยะสั้นไม่เกิน 1 ปี พร้อมกัน 3 กองทุน มีให้เลือกทั้งตราสารหนี้ในประเทศและต่างประเทศ พร้อมเงินฝากต่างประเทศ มูลค่ารวม 18,000 ล้านบาท คาดให้ผลตอบแทน 3.353.45.% ต่อปี ลงทุนขั้นต่ำแต่ละกองทุน 10,000 บาท เปิดขายจนถึงวันที่ 31 ต.ค.2554 บริษัทเปิดขายกองทุนตราสารหนี้ระยะสั้นอายุไม่เกิน 1 ปี จำนวน 3 กองทุน จนถึงวันที่ 31 ต.ค. 2554 
กองทุนเปิดไทยพาณิชย์ตราสารหนี้ในประเทศ 3M17 อายุ 3 เดือน คาดผลตอบแทน 3.35% ต่อปี ลงทุนในตราสารหนี้ในประเทศ กองทุนเปิดไทยพาณิชย์ตราสารหนี้ 3M23 อายุ 3 เดือน คาดผลตอบแทนประมาณ 3.4% ต่อปี ลงทุนตราสารหนี้ในไทยและเงินฝากในต่างประเทศ และกองทุนเปิดไทยพาณิชย์ตราสารหนี้ 6M41 อายุ 6 เดือน คาดผลตอบแทน 3.45% ต่อปี ลงทุนตราสารหนี้ในประเทศและเงินฝากต่างประเทศ
ด้านนายสมชัย บุญนำศิริ กรรมการผู้จัดการ บลจ.กรุงไทย กล่าวว่า บริษัทเปิดจำหน่ายกองทุนเปิดกรุงไทยธนทรัพย์ บี 19 อายุ 3 เดือน ถึงวันที่ 7 พ.ย. 2554 ลงทุนในตราสารหนี้ในประเทศและเงินฝากต่างประเทศ ผลตอบแทน 3.35% ต่อปี
นอกจากนี้ บริษัทอยู่ระหว่างเปิดจำหน่ายกองทุนเปิดกรุงไทยประจำ 3 เดือน คุ้มครองเงินต้น 2 ถึงวันที่ 28 ต.ค.2554 อายุโครงการ 3 เดือน ลงทุนพันธบัตรภาครัฐในประเทศ ทั้ง 100% ผลตอบแทนประมาณ 3.10% ต่อปี